**Konkurs sprovodi**: <Građanska alijansa>

**Bezbijednost za ljude i granice – borba protiv** **krijumčarenja migranata**

**na Zapadnom Balkanu**

Smjernice
za podnosioce predloga projekata za nepovratna sredstva

Rok za podnošenje predloga projekata: 31. maj 2021. godine

**S A D R Ž A J**

1. OSNOVNI PODACI I SVRHA POZIVA
2. CILJEVI PROGRAMA I CILJNE GRUPE
3. NAMIJENJENA SREDSTVA KOJA OBEZBJEĐUJE NARUČILAC
4. PRAVILA ZA POZIV ZA PODNOŠENJE PRIJEDLOGA
5. KAKO SE PRIJAVITI I POSTUPCI KOJI SE SPROVODE
6. OCJENIVANJE I ODABIR PRIJAVA
7. DOKUMENTACIJA KOJU JE POTREBNO DOSTAVITI ZA PRELIMINARNO ODABRANE PRIJAVE
8. OBAVJEŠTAVANJE O ODLUCI NARUČIOCA
9. SPISAK ANEKSA
10. INDIKATIVNI RASPORED
11. **OSNOVNI PODACI I SVRHA POZIVA**

**Osnovni podaci**

Zapadni Balkan (ZB) je i dalje tranzitna ruta za iregularne migrante koji pokušavaju da dođu do Zapadne Evrope iz Turske. Uprkos značajnom smanjenju broja iregularnih migranata koji od migracione krize 2015. godine pristižu na spoljne granice EU, migracioni pritisak na Zapadni Balkan i dalje je visok, a povećalo se i krijumčarenje i potražnja usluga koje omogućavaju prelazak granica.[[1]](#footnote-1) Na primer, tokom prvih deset mjeseci 2020. godine, na rutama Zapadnog Balkana primijećeno je 122% više ljudi u odnosu na isti period 2019. godine, što ukazuje na stalna značajna kretanja u regionu i šire.[[2]](#footnote-2) Organi vlasti nekih zemalja u regionu sprovode mjere kao što su jačanje kontrole na granici, što je uticalo na migrantske rute i otežavalo kretanja kroz region. Istovremeno, te mjere pre svega usporavaju ili preusmeravaju migraciona kretanja umesto da ih sprječavaju ili odvraćaju. Iregularni migranti obično pokušavaju da pređu granice više puta i mnogi na kraju uspiju u tome. Još jedno neželjeno dejstvo tih mjera jeste da one dovode do povećanja potražnje za uslugama koje omogućavaju prelazak granica.[[3]](#footnote-3) U kontekstu ZB koji predstavlja aktivno tranzitno područje, duže zadržavanje migranata (posebno onih neregulisanog statusa), teži prelazak granica i povećanje cijene krijumčarenja, nesumnjivo predstavljaju okolnosti koje povećavaju faktore rizika i izloženost migranata različitim oblicima zloupotreba, nasilja ili eksploatacije, posebno onih najranjivijih među njima (žene, djeca, maloljetnici bez pratnje). Iako su smrtni slučajevi duž zapadnobalkanske rute relativno rijetki, dešavaju se. Krijumčarenje migranata konstantno je jedna od glavnih tema godišnjih izveštaja EU o zemljama ZB.

U 2020. godini u Crnoj Gori je 1266 stranaca izrazilo namjeru da traže međunarodnu zaštitu. Od 2836 lica koja su izrazila namjeru u ovoj godini, 539 stranaca je podnijelo zahtjev za međunarodnu zaštitu, za 8 lica je odobrena međunarodna zaštita.

**Svrha poziva**

Ova akcija je inicirana u okviru projekta „Bezbijednost za ljude i granice – borba protiv krijumčarenja migranata na Zapadnom Balkanu“ koji je osmišljen kao regionalni odgovor 7 organizacija civilnog društva (OCD) koje su povezane u Balkanski savet za izbeglice i migracije (BRMC): Helsinški komitet iz Albanije (AHC); Beogradski centar za ljudska prava (BCLJP); Građanska alijansa iz Crne Gore (GAMN); Program građanskih prava Kosova\*[[4]](#footnote-4)(CRP/K); Grupa 484, Makedonsko udruženje mladih pravnika (MYLA) i Vaša prava Bosna i Hercegovina (VP BiH), kao i Danski savet za izbeglice (DRC), na gorući aktuelni problem duž zapadnobalkanske migracione rute - krijumčarenje migranata. Projekat finansira Evropska unija u okviru Programa podrške civilnom društvu i medijima za period 2018-2019. godine pod partijom „Unapređenje angažovanja OCD u zaštitno-osetljivim sistemima upravljanja migracijama“.

1. **CILJEVI PROGRAMA I CILJNE GRUPE**

**Opšti cilj** ovog poziva za podnošenje prijedloga jeste da se doprinese procesu približavanja EU uspostavljanjem zaštitno-osetljivog sistema upravljanja migracijama na ZB uz uspostavljanje dobre ravnoteže izmeđubezbijednosti i zaštite granica zemalja i poštovanja ljudskih prava i osnovnih sloboda migranata.

**Posebni cilj(evi)** ovog poziva za podnošenje prijedloga je/su:

1. podrška OCD u sprovođenju aktivnosti usmjerenih na sprečavanje krijumčarenja migranata
2. podrška OCD u pružanju djelotvornih usluga zaštite prokrijumčarenim migrantima
3. podrška OCD u angažovanju u aktivnostima zastupanja migrantskih prava

**Ciljne grupe**

1. Migranti, naročito krijumčareni migranti
2. Ranjive grupe migranata (npr. žene, djeca, osobe sa invaliditetom, starije osobe, djeca bez pratnje u migracijama i djeca odvojena od oba roditelja ili staratelja (razdvojena djeca) u migracijama, žrtve mučenja itd)
3. Nacionalne i lokalne institucije
4. Mediji
5. Lokalno stanovništvo i opštine
6. **NAMIJENJENA SREDSTVA KOJA OBEZBJEĐUJE NARUČILAC**

Ukupan okvirni iznos koji je dostupan u okviru ovog poziva za podnošenje prijedloga iznosi **17,600.00 EUR.** Naručilac zadržava pravo da ne dodijeli sva raspoloživa sredstva.

**Iznos bespovratnih sredstava (grantova)**

Sva bespovratna sredstva (grantovi) koja se potražuju u okviru ovog poziva za podnošenje prijedloga moraju se kretati između sledećih iznosa:

* minimalni iznos: **3,500 EUR**
* maksimalni iznos: **5,000 EUR**

Ova bespovratna sredstva će pokriti sve prihvatljive troškove akcije.

**Broj grantova**

Ukupan broj grantova biće **najviše četiri**.

1. **Pravila za poziv za podnošenje prIJedloga**

Ove smjernice propisuju pravila za podnošenje, odabir i sprovođenje akcija koje se finansiraju na osnovu ovog poziva.

KRITERIJUMI PRIHVATLJIVOSTI

***Prihvatljivost podnosioca prijave***

Da bi ispunio uslove prihvatljivosti za dobijanje bespovratnih sredstava, podnosilac prijave mora biti:

* pravno lice registrovano pre 1. marta 2019. godine
* poslovno nastanjen u <Crna Gora>
* neprofitna organizacija
* organizacija civilnog društva
* direktno odgovorno za pripremu i upravljanje akcijom

Podnosioci prijava koji su na listi restriktivnih mera EU (videti Odeljak 2.4 PRAG-a) u trenutku donošenja odluke o dodjeli sredstava ne mogu dobiti ugovor.[[5]](#footnote-5)

***Prihvatljive akcije: akcije za koje se mogu podnijeti prijave***

Definicija

Akcija se sastoji od niza aktivnosti.

Trajanje

Prvobitno planirano trajanje akcije ne smije biti duže od **6 (šest)** mjeseci.

Lokacija

Akcije se moraju sprovoditi u sledećoj zemlji: <Crna Gora>.

Vrsta akcije

Akcije koje se predlože u okviru ovog poziva za podnošenje prijedloga projekata moraju doprinositi ostvarivanju njegovih specifičnih ciljeva.

Okviran spisak akcija predstavljen je ispod:

1. Usluge podrške koje se odnose na zaštitu migranata
2. Širenje informacija/kampanja podizanja svijesti
3. Istraživanje i analiza
4. Pravna podrška
5. Sprovođenje relevantnih politika i reformi

Sledeće vrste akcija nisu prihvatljive:

* akcije koje se odnose samo ili uglavnom na pojedinačno sponzorisanje učešća na radionicama, seminarima, konferencijama i kongresima;
* akcije koje se samo ili uglavnom odnose na pojedinačne školarine za studije ili kurseve obuke.

Vrste aktivnosti

1. aktivnosti čiji je cilj pružanje javnih usluga koje odgovaraju potrebama krijumčarenih migranata, uključujući pravnu pomoć, psiho-socijalnu podršku, zdravstvenu zaštitu itd.;
2. aktivnosti kojima se podržavaju rodna pitanja u kontekstima koji se odnose na migracije;
3. aktivnosti kojima se podržava širenje informacija u vezi sa projektom, uključujući aktivnosti kao što su: medijske kampanje, objavljivanje vijesti i instrumenti za objavljivanje relevantnih informacija (flajeri itd.);
4. aktivnosti kojima se jača nadzorna uloga OCD u sprovođenju relevantnih politika i reformi;
5. praćenje politika i objavljivanje relevantnih izveštaja o monitoringu;
6. istraživanje i analiza relevantnog medijskog sadržaja;
7. aktivnosti koje podstiču sprovođenje relevantnih zakona i propisa;
8. aktivnosti kojima se podržava diskusija između različitih aktera i/ili konsultacije sa akterima, uključujući i uspostavljanje dijaloga sa političkim strankama ili lokalnim zakonodavnim telima;
9. aktivnosti koje podstiču saradnju i razgovore između različitih lokalnih zajednica i samouprava u vezi sa zaštitom migranata;
10. ostale aktivnosti kojima se unapređuje zaštitno-osjetljivo upravljanje migracijama.

Finansijska podrška trećim stranama[[6]](#footnote-6)

Podnosioci prijava **ne mogu** predložiti **finansijsku podršku trećim stranama.**

Vidljivost

Podnosioci prijava moraju preduzeti sve neophodne korake da učine dostupnim javnosti da je Evropska unija finansirala ili sufinansirala datu akciju. Akcije koje se u potpunosti ili delimično finansiraju iz sredstava Evropske unije moraju u najvećoj mogućoj mjeri uključivati aktivnosti obaveštavanja i komunikacije čiji je cilj podizanje svijesti posebnih ili opštih grupa stanovništva o razlozima za sprovođenje akcije i o podršci koju je EU dala datoj akciji u datoj zemlji ili regionu, kao i o rezultatima i uticaju koje ta podrška ostvaruje.

Podnosioci prijave moraju poštovati ciljeve i prioritete i garantovati vidljivost finansiranja EU (videti Priručnik za komunikaciju i vidljivost za eksterne akcije EU, koji je izradila i objavila Evropska komisija na <http://ec.europa.eu/europeaid/funding/communication-and-visibility-manual-eu-external-actions_en>).

Broj prijava i bespovratnih sredstava (grantova) po podnosiocu prijave

Podnosilac prijave **ne može** podnijeti više od **1** prijave u okviru ovog poziva za podnošenje prijedloga projekata.

Podnosiocu prijave se **ne može** odobriti više od **1** granta u okviru ovog poziva za podnošenje prijedloga projekata.

***Prihvatljivost troškova: troškovi koji mogu biti uključeni***

Samo „prihvatljivi troškovi“ se mogu finansirati iz bespovratnih sredstava. Kategorije troškova koji su prihvatljivi i neprihvatljivi navedene su ispod. Budžet predstavlja i procjenu troškova i ukupni najviši iznos za „prihvatljive troškove“.

**Prihvatljivi troškovi** su stvarni troškovi koje napravi korisnik bespovratnih sredstava koji ispunjavaju sve kriterijume navedene ispod:

1. navedeni su u procijenjenom prijedlogu budžeta;
2. nastali su tokom sprovođenja akcije;
3. neophodni su za sprovođenje aktivnosti projekta;
4. oni se mogu utvrditi i provjeriti, naročito zato što su unijeti u računovodstvenu evidenciju korisnika i utvrđeni na osnovu računovodstvenih standarda i uobičajenih praksi obračuna troškova koje se primjenjuju na korisnike;
5. oni su u skladu sa uslovima iz važećeg poreskog i socijalnog zakonodavstva;
6. oni su razumni, opravdani i u skladu sa zahtevima dobrog finansijskog upravljanja, posebno u pogledu ekonomičnosti i efikasnosti.

**Neprihvatljivi troškovi**

Sledeći troškovi neće se smatrati prihvatljivim:

1. dugovi i troškovi dugovanja (kamata)
2. provizije za gubitke, dugovanja i potencijalne buduće obaveze
3. troškovi koji se finansiraju iz druge akcije ili programa rada
4. kupovina zemljišta ili objekata
5. gubici usled razmjene valute
6. krediti trećim stranama
7. troškovi plata zaposlenih u državnoj upravi
8. bonusi uključeni u troškove za angažovanje osoblja

**Nadoknada prihvatljivih troškova se zasniva na:**

1. **jediničnim troškovima**: pokrivaju sve ili određene posebne kategorije prihvatljivih troškova koji su jasno unapred utvrđeni upućivanjem na iznos po jedinici.
2. **paušalnim iznosima**: pokrivaju uopšteno sve ili određene posebne kategorije prihvatljivih troškova koje su jasno unapred utvrđene.

Preporuke da se dodijele bespovratna sredstva daju se pod uslovom da provjere koje prethode potpisivanju ugovora o dodjeli bespovratnih sredstava ne otkriju neke probleme koji zahtevaju promjene budžeta (kao što su aritmetičke greške, nepreciznosti, nerealni troškovi i neprihvatljivi troškovi). Provjere mogu dovesti do toga da se zahtevaju dodatna pojašnjenja, kao i do toga da naručilac naloži izmjene ili smanjenja sredstava da bi se ispravile takve greške ili nepreciznosti. Nije moguće povećati iznos bespovratnih sredstava kao rezultat tih korekcija.

Stoga je u interesu podnosilaca prijave da dostave **realističan i troškovno efikasan budžet.**

***Klauzule o etičnosti i Kodeks ponašanja***

a) Izostanak sukoba interesa

Podnosilac prijave ne može biti u sukobu interesa i ne može imati odnos u kome postoji sukob interesa sa drugim podnosiocima prijave ili stranama uključenim u akciju. Svaki pokušaj podnosioca prijave da dobije povjerljive informacije, sklopi nezakonite sporazume sa konkurentima ili da utiče na odbor za evaluaciju ili na naručioca tokom procesa razmatranja, pojašnjavanja, procjene i upoređivanja prijava rezultiraće odbacivanjem njegove prijave i može dovesti do administrativnih sankcija u skladu sa finansijskim propisima koji su na snazi.

b) Poštovanje ljudskih prava, kao i propisa u oblasti zaštite životne sredine i osnovnih standarda u oblasti rada

Podnosilac prijave i njegovo osoblje moraju poštovati ljudska prava. Naročito i u skladu sa važećim aktom, podnosioci prijave kojima je dodeljen ugovor moraju poštovati zakonodavstvo u oblasti zaštite životne sredine, uključujući multilateralne sporazume o zaštiti životne sredine, kao i osnovne standarde u oblasti rada koji su važeći i koji su definisani relevantnim konvencijama Međunarodne organizacije rada (kao što su konvencije o slobodi udruživanja i kolektivnog pregovaranja; uklanjanje prinudnog i obaveznog rada; ukidanje zloupotrebe rada dece).

**Nulta tolerancija za seksualnu eksploataciju, zloupotrebu i uznemiravanje**

Evropska komisija primjenjuje politiku „nulte tolerancije“ za svako protivpravno ponašanje koje utiče na profesionalni kredibilitet podnosioca prijave.

Fizičko zlostavljanje ili kažnjavanje, ili prijetnje fizičkim zlostavljanjem, seksualno zlostavljanje ili eksploatacija, uznemiravanje i verbalno zlostavljanje, kao i druge forme zastrašivanja zabranjeni su.

c) Zabrana korupcije i podmićivanja

Podnosilac prijave mora poštovati sve važeće zakone i propise i kodekse koji se odnose na sprečavanje podmićivanja i korupcije. Evropska komisija zadržava pravo da obustavi ili otkaže finansiranje projekta ukoliko se otkriju neke koruptivne prakse u bilo kojoj fazi procesa dodele ugovora ili tokom izvršenja ugovora i ukoliko naručilac ne preduzme sve odgovarajuće mjere kako bi popravio situaciju. U svrhe ove odredbe, „koruptivne prakse“ su nuđenje mita, poklona, zahvalnosti ili provizije bilo kom licu kao podsticaj ili nagrada za vršenje ili uzdržavanje od vršenja svakog djelovanja koje se odnosi na dodjelu ugovora ili izvršenje ugovora koji je već zaključen sa naručiocem.

d) Neuobičajeni komercijalni troškovi

Prijave će biti odbačene, a ugovori raskinuti ukoliko se desi da je dodela ili izvršenje ugovora dovelo do neuobičajenih komercijalnih troškova. Takvi neuobičajeni komercijalni troškovi su provizije koje nisu navedene u glavnom ugovoru ili koje ne proizilaze iz propisno zaključenog ugovora koji se odnosi na glavni ugovor, provizije koje nisu plaćene za stvarnu i legitimno pruženu uslugu, provizije prebačene u poreski raj, provizije isplaćene primaocu plaćanja koji nije jasno definisan ili provizije isplaćene privrednom društvu koje svime ukazuje na to da je fiktivno privredno društvo.

Korisnicima bespovratnih sredstava za koje se otkrije da su platili neuobičajene komercijalne troškove na projektima koji se finansiraju iz sredstava Evropske unije može se, u zavisnosti od ozbiljnosti uočenih činjenica, raskinuti ugovor ili mogu biti trajno isključeni iz dobijanja sredstava od EU/Evropskog razvojnog fonda (EDF).

e) Nepoštovanje obaveza, nepravilnosti ili prevare

Naručilac zadržava pravo da obustavi ili otkaže postupak ako se dokaže da je u postupku dodele ugovora bilo nepoštovanja obaveza, nepravilnosti ili da je bio predmet prevare. Ako se nepoštovanje obaveza, nepravilnosti ili prevara otkriju nakon dodele ugovora, naručilac se može uzdržati od zaključivanja ugovora.

1. **KAKO SE PRIJAVITI I POSTUPCI KOJI SE SPROVODE**

***Obrazac prijave***

Prijave se moraju podnijeti u skladu sa uputstvima za prijavu, na obrascu prijave za bespovratna sredstva koji se nalazi u prilogu ovih smernica (Aneks A).

Prijave se mogu podneti na **engleskom** ili <**crnogorskom jeziku** >.

Svaka greška ili veća razlika/nedoslednost u različitim odeljcima obrasca prijave i/ili u presjeku budžeta može dovesti do odbacivanja prijave.

Objašnjenja će se zahtijevati samo ako navedene informacije nisu jasne tako da ne omogućavaju naručiocu da napravi objektivnu procjenu.

Rukom popunjene prijave neće biti prihvaćene.

Molimo Vas da primite k znanju da će se procjenjivati samo obrasci prijave za bespovratna sredstva i aneksi koji moraju da se popune. Stoga je od velike važnosti da se u tim dokumentima navedu SVE relevantne informacije u vezi sa datom akcijom.

Nepotpune prijave će biti odbačene.

Nije potrebno slati nikakve dodatne anekse.

***Gdje i kako poslati prijave***

Prijave se moraju podneti u elektronskom formatu na:

<office@gamn.org

***Rok za podnošenje prijava***

Rok za podnošenje prijava **<**31.05.2021**> u 23:59 časova** po lokalnom vremenu.

Prijave podnijete nakon datog roka neće biti uzete u razmatranje i biće odbačene.

***Dodatne informacije o prijavama***

Informaciona sesija o ovom pozivu za podnošenje prijedloga biće održana **<** 12.Maja u 11h on line.

Pitanja se mogu poslati imejlom najkasnije 15 dan pre isteka roka za podnošenje prijava, na ispod navedenu adresu(adrese), jasno upućujući na dati poziv za podnošenje prijedloga:

Imejl adresa: <office@gamn.org >

Naručilac nije u obavezi da pruži pojašnjenja u vezi sa pitanjima koja su dobijena nakon tog dana.

Odgovori će biti dostavljeni najkasnije 7 dana prije isteka roka za podnošenje prijava.

Molimo Vas da primite k znanju da naručilac može odlučiti da otkaže postupak poziva za podnošenje prijedloga projekata u bilo kojoj fazi tog postupka.

1. **OCJENJIVANJE I ODABIR PRIJAVA**

Prijave pregleda i ocjenjuje Konkursna komisija. Sve prijave će biti procijenjene u skladu sa sledećim koracima i kriterijumima.

Ako se pregledom prijava otkrije da predložena akcija ne ispunjava kriterijume prihvatljivosti navedene u Odjeljku 4, prijava će biti odbačena samo po ovom osnovu.

KORAK 1: OTVARANJE I ADMINISTRATIVNE PROVJERE

Tokom otvaranja i administrativne provjere, procjenjuje se sledeće:

1. Da li je ispoštovan rok. Ukoliko nije, prijava će automatski biti odbačena.
2. Da li prijava ispunjava sve kriterijume navedene u Odjeljku 4. To uključuje i procjenu prihvatljivosti akcije. Ako neka od traženih informacija nedostaje ili je netačna, prijava može biti odbačena **samo** po tom osnovu i neće se dalje ocjenjivati.

KORAK 2: OCJENJIVANJE PRIJAVA

Kompletno popunjene prijave koje prođu ovu provjeru biće dalje ocjenjivane u pogledu kvaliteta, uključujući predloženi budžet i kapacitet podnosioca prijave. Biće ocijenjene na osnovu kriterijuma ocjenjivanja koji se nalaze u tabeli ocjenjivanja ispod.

**TABELA OCJENJIVANJA**

|  |  |
| --- | --- |
| **Odjeljak** | **Najveća ocjena** |
| **1.** **Relevantnost** | **30** |
| * 1. Koliko je relevantan dati prijedlog za ciljeve i prioritete poziva za podnošenje prijedloga i za specifične teme/sektore/oblasti ili neki drugi posebni zahtjev naveden u smjernicama za podnosioce prijava?
 | **15** |
| * 1. Koliko je prijedlog relevantan za određene potrebe i ograničenja ciljnih grupa?
 | **5** |
| * 1. Koliko su jasno definisani i strateški odabrani oni koji su uključeni (krajni korisnici, ciljne grupe)? Da li su njihove potrebe (kao nosioci prava i/ili nosioci dužnosti) i ograničenja jasno definisani i da li prijedlog na odgovarajući način izlazi u susret tim potrebama i ograničenjima?
 | **5** |
| * 1. Da li predlog sadrži posebne elemente koji daju dodatnu vrijednost (npr. inovacije, najbolje prakse)?
 | **5** |
| **2.** **Prijedlog akcije** | **20** |
| 2.1 Koliko je koherentan prijedlog akcije? Da li prijedlog ukazuje na očekivane rezultate koje će akcija ostvariti? Da li logika intervencije objašnjava razloge da se ostvare očekivani rezultati? Da li su predložene aktivnosti odgovarajuće, praktične i u skladu sa predviđenim rezultatima? | 15 |
| 2.2 Da li je uključena analiza problema i kapaciteta relevantnih aktera? Da li ih predložena akcija odražava na odgovarajući način? | 5 |
| **3.** **Pristup u sprovođenju** | **15** |
| 3.1 Da li je akcioni plan za sprovođenje akcije jasan i izvodljiv? Da li je vremenski okvir ostvariv? | 5 |
| 3.2 Da li prijedlog uključuje djelotvoran i efikasan sistem za monitoring? Da li je planirana evaluacija (prije, tokom ili/i na kraju sprovođenja)? | 5 |
| **4.** **Održivost akcije**  | **20** |
| 4.1 Da li je vjerovatno da data akcija ima opipljiv uticaj na ciljne grupe? | 10 |
| 4.2 Da li je vjerovatno da akcija ima višestruke efekte, uključujući prostor za replikaciju, produženje, korišćenje iskustva i dijeljenje znanja? | 5 |
| 4.3 Da li su očekivani rezultati predložene akcije održivi?:- finansijski (*npr. finansiranje aktivnosti koje proizilaze iz ove akcije, izvori prihoda za pokrivanje svih budućih operativnih troškova i troškova održavanja*)- institucionalno (*Da li će strukture dozvoliti da rezultati akcije ostanu održivi na kraju akcije*? *Da li će rezultati akcije biti u lokalnom „vlasništvu“?)*- na nivou politike (po potrebi) (*kakav će biti strukturni uticaj akcije - npr. unaprijeđeno zakonodavstvo, kodeksi ponašanja, metode*) | 5 |
| **5.** **Budžet i troškovna efikasnost akcije**  | **15** |
| 5.1 Da li su aktivnosti na odgovarajući način predviđene budžetom? | 5 |
| 5.2 Da li je odnos između procijenjenih troškova i rezultata zadovoljavajući? | 10 |
| **Najveća ukupna ocena** | **100** |

PRELIMINARNI ODABIR

Nakon ocjenjivanja, napraviće se tabela sa prijavama koje su poređane prema ocjeni koju su dobile. Prijave sa najvišim ocjenama biće preliminarno odabrane dok se ne postigne budžet dostupan za ovaj poziv za podnošenje prijedloga. Pored toga, napraviće se rezervni spisak na osnovu istih kriterijuma. Taj spisak će se koristiti ako bude dostupno još dodatnih sredstava tokom perioda važenja rezervnog spiska.

KORAK 3 : PROVJERA PRIHVATLJIVOSTI PODNOSILACA PRIJAVA

Provjera prihvatljivosti će se raditi na osnovu prateće dokumentacije koju zahtijeva naručilac (*vidjeti Odjeljak 7 ispod*). Provjera će se podrazumevano vršiti samo za prijave koje su preliminarno odabrane na osnovu njihovih ocjena u okviru budžeta dostupnog za ovaj poziv za podnošenje prijedloga.

Prihvatljivost podnosilaca prijave provjeriće se na osnovu kriterijuma utvrđenih *Odjeljkom 4*.

Svaka odbačena prijava biće zamijenjena narednom najbolje rangiranom prijavom na rezervnom spisku koja se uklapa u dostupni budžet za ovaj poziv za podnošenje prijedloga.

1. **DOKUMENTACIJA KOJU JE POTREBNO DOSTAVITI ZA PRELIMINARNO ODABRANE PRIJAVE**

Podnosioca prijave čija je prijava preliminarno odabrana ili plasirana na rezervni spisak, naručilac obavještava o tome pisanim putem. Od njega će se zahtijevati da podnese sledeću dokumentaciju kako bi naručilac mogao da potvrdi prihvatljivost podnosioca prijave:

1. Statut podnosioca prijave;
2. Primjerak najnovijih finansijskih izveštaja podnosioca prijave (bilans uspjeha i bilans stanja za poslednju finansijsku godinu za koju su finansijski izveštaji zaključeni);
3. Finansijski identifikacioni obrazac podnosioca prijave koji je u skladu sa modelom priloženim kao Aneks C ovih smjernica, ovjeren od banke u koju će se izvršiti uplate. Banka treba da se nalazi u zemlji u kojoj je podnosilac zahtjeva osnovan.

Dokumenti se moraju podnijeti u obliku originala, fotokopije ili skeniranih verzija (npr. na kojoj se vidi čitljiv pečat, potpisi i datumi) navedenih originala.

Ako se gore navedeni dokumenti ne dostave prije isteka roka navedenog u zahtjevu za dostavljanje potrebne dokumentacije koji je naručilac poslao podnosiocu prijave, prijava može biti odbačena.

Nakon provjere potrebne dokumentacije, Konkursna komisija donijeće konačnu odluku o dodjeli bespovratnih sredstava.

1. **OBAVJEŠTAVANJE O ODLUCI NARUČIOCA**

Podnosioci prijave biće obaviješteni o rezultatima poziva za podnošenje prijedloga najkasnije u roku od 60 dana od dana objavljivanja poziva za podnošenje prijedloga. Spisak odobrenih prijava biće objavljen na veb sajtu <office@gamn.org>.

1. **SPISAK aneksa**

DOKUMENTI KOJE TREBA POPUNITI

Aneks A: Obrazac prijave za dodjelu bespovratnih sredstava (format: Word)

Aneks B: Budžet (format: Excel)

Annex C: Obrazac za finansijsku identifikaciju (samo za preliminarno odabrane prijave)

1. **INDIKATIVNI RASPORED**

|  |  |
| --- | --- |
|  | **DATUM** |
| **1. Informativna sesija**  | 12.05.2021  |
| **2. Rok za traženje pojašnjenja od naručioca** | 17.05.2021. |
| **3. Poslednji dan kada naručilac može dostaviti pojašnjenja** | 24.05.2021. |
| **4. Rok za podnošenje prijava** | 31.05.2021. |
| **5. Informacije za podnosioce prijave u vezi sa otvaranjem, administrativnim kontrolama i ocjenjivanjem prijava (1. i 2. korak)** | 10.06.2021. |
| **6. Obavještavanje o dodjeli (nakon provjere prihvatljivosti) (3. korak)** | 20.06.2021. |
| **7.** **Obavještavanje podnosilaca prijave i objavljivanje spiska odobrenih prijava** | 25.06.2021. |
| **8. Potpisivanje ugovora** | 01.07.2021. |

Ovaj indikativni raspored odnosi se na okvirne datume (osim za datume 2, 3. i 4.) i naručilac ga tokom postupka može ažurirati.

\* \* \*

1. Frontex, „Analiza rizika za 2020. godinu” *Frontex*, 2020,

 <https://frontex.europa.eu/publications/frontex-releases-risk-analysis-for-2020-vp0TZ7>. (pregledano 4. februara 2021). [↑](#footnote-ref-1)
2. Istraživačka služba EP (EPRS), Evropski parlament, *Razumevanje delovanja EU protiv krijumčarenja migranata*, Januar 2021. godine, PE 659.450, Evropska unija: EPRS. [↑](#footnote-ref-2)
3. Europol, Frontex i EASO, *Borba protiv krijumčarenja migranata na Zapadnom Balkanu*, januar 2020. godine

\*Ovaj naziv ne dovodi u pitanje stavove o statusu i u skladu je sa Rezolucijom Saveta bezbednosti Ujedinjenih nacija 1244 i mišlјenjem Međunarodnog suda pravde o proglašenju nezavisnosti Kosova. [↑](#footnote-ref-3)
4. \* Ovaj naziv ne dovodi u pitanje stavove o statusu i u skladu je sa Rezolucijom Saveta bezbednosti Ujedinjenih nacija 1244 i mišlјenjem Međunarodnog suda pravde o proglašenju nezavisnosti Kosova. [↑](#footnote-ref-4)
5. Ažurirani spiskovi sankcija dostupni su na: [www.sanctionsmap.eu](http://www.sanctionsmap.eu).

Molimo vas da uzmete u obzir da je mapa sankcija IT instrument za utvrđivanje režima sankcija. Sankcije proističu iz pravnih akata objavljenih u Službenom listu (SL). U slučaju neslaganja između objavljanih pravnih akata i ažuriranih informacija na veb sajtu, uzima se u obzir verzija objavljena u SL. [↑](#footnote-ref-5)
6. Treće strane ne mogu biti pridružena lica, niti saradnici, kao ni ugovarači. [↑](#footnote-ref-6)